Na temelju članka 31. stavka 2. Zakona o postupanju s nezakonito izgrađenim zgradama (NN 86/12, 143/13 i 65/17), te članka 31. Statuta Općine Veliki Bukovec, („Službeni vjesnik Varaždinske županije“ br. 18/13 i 6/18), Općinsko vijeće Općine Veliki Bukovec na svojoj 16. sjednici održanoj dana 12.12.2018. donosi

**PROGRAM**

**utroška sredstava od naknade za zadržavanje nezakonito izgrađenih**

**zgrada u prostoru za 2019. godinu**

**Članak 1.**

Zakonom o postupanju s nezakonito izgrađenim zgradama (NN 86/12, 143/13 i 65/17) propisano je da „trideset posto sredstava naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se prepisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave“ stoga se ovim Programom utvrđuje namjena i kontrola korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Veliki Bukovec za 2019. godinu.

**Članak 2.**

U proračunu Općine Veliki Bukovec za 2019. godinu planiraju se sredstva naknade za zadržavanje nezakonito izgrađene zgrade u prostoru u iznosu od 5.000,00 kuna, a koristiti će se za:

* troškove izrade prostorno planske dokumentacije;
* za financiranje troškova realizacije Programa gradnje i Programa održavanja komunalne infrastrukture na području Općine Veliki Bukovec za 2019. godinu.

**Članak 3.**

Ovaj Program primjenjuje se u razdoblju od 01.01.2019. do 31.12.2019. godine, a objavljuje se u “Službenom vjesniku Varaždinske županije”.

**OPĆINSKO VIJEĆE OPĆINE VELIKI BUKOVEC**

**KLASA: 400-01/18-01/07**

**URBROJ: 2186/028-01-18-1**

**U Velikom Bukovcu 12.12.2018.**

 **Predsjednica Općinskog vijeća**

 **Jasenka Zdelar, dipl. iur., v.r.**